
RADVILIŠKIO RAJONO SAVIVALDYBĖS TARYBA

SPRENDIMAS
DĖL SAVIVALDYBĖS TURTO PERDAVIMO PANAUDOS PAGRINDAIS KALNELIO GRAŽIONIŲ VAIKŲ IR JAUNIMO UŽIMTUMO CENTRUI

2025 m.                     d. Nr. T-
Radviliškis 

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 1, 6 ir 8 punktais, 4 dalimi, įgyvendindama Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Radviliškio rajono savivaldybės tarybos 2019 m. rugsėjo 26 d. sprendimu Nr. T-101 „Dėl Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, atsižvelgdama į KALNELIO GRAŽIONIŲ VAIKŲ IR JAUNIMO UŽIMTUMO CENTRO 2025 m. rugpjūčio 17 d. prašymą ir į Radviliškio rajono savivaldybės administracijos 2025 m. rugsėjo 3 d. raštą Nr. S-2692 (8.32) „Dėl sutikimo perduoti Savivaldybės turtą panaudos pagrindais KALNELIO GRAŽIONIŲ VAIKŲ IR JAUNIMO UŽIMTUMO CENTRUI“, Radviliškio rajono savivaldybės taryba  nusprendžia:
. 	Perduoti KALNELIO GRAŽIONIŲ VAIKŲ IR JAUNIMO UŽIMTUMO CENTRUI (kodas – 171655589) laikinai neatlygintinai valdyti ir naudotis panaudos pagrindais dešimties metų laikotarpiui Radviliškio rajono savivaldybei nuosavybės teise priklausančias, Radviliškio rajono savivaldybės administracijos patikėjimo teise valdomas 48,13 kv. m ploto patalpas, esančias Taikos g. 6, Kalnelio Gražionių k., Aukštelkų sen., Radviliškio r. sav., pastato unikalus Nr. 7197-6012-2014, patalpos žymimos indeksu III-30, įsigijimo vertė – 11 708,43 Eur, likutinė vertė 2025 m. rugsėjo 30 d. – 5 846,70 Eur.
. 	Nustatyti, kad šio sprendimo 1 punkte nurodytas turtas perduodamas užtikrinti vaiko ir (ar) šeimos gerovės ir (arba) vaiko teisių apsaugą, teikti pagalbai, sietinai su užimtumo arba socialinės integracijos per vaikų ir suaugusiųjų kultūrinę veiklą skatinimu, žmonių fizinio aktyvumo poreikiams tenkinti per kūno kultūros ir sporto veiklos skatinimą.
. 	Įgalioti Radviliškio rajono savivaldybės administracijos:
. direktorių pasirašyti sprendimo 1 punkte nurodyto turto panaudos sutartį;
. Aukštelkų seniūnijos seniūną perduoti sprendimo 1 punkte nurodytą turtą ir pasirašyti turto perdavimo ir priėmimo aktą.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

Radviliškis

. Projekto rengimą paskatinusios priežastys, parengto sprendimo projekto tikslai ir uždaviniai.
Projektas parengtas gavus KALNELIO GRAŽIONIŲ VAIKŲ IR JAUNIMO UŽIMTUMO CENTRAS (toliau – asociacija, centras) prašymą naujam 10 metų laikotarpiui panaudos pagrindais perduoti 48,13 kv. m ploto patalpas, esančias Taikos g. 6, Kalnelio Gražionių k., Aukštelkų sen.
Šį turtą asociacija panaudos pagrindais naudoja nuo 2006 m. Centro veikla orientuota į vaikų ir jaunimo užimtumą po pamokų bei turiningo laisvalaikio organizavimą (įrengė sporto salę, kurioje aktyviai sportuoja kaimo paaugliai, įrengtas biliardo stalas bei vaikų žaidimų erdvė). Pagrindiniai centro tikslai – nusikalstamumo prevencija, sąlygų sudarymas fiziniam, dvasiniam, doroviniam bei profesiniam ugdymuisi, jaunimo švietimas bei vertybių puoselėjimas.   Centras organizuoja įvairius kultūrinius, sportinius bei edukacinius renginius, meno užsiėmimus (vaidybos, šokio), susitikimus ir šviečiamąsias veiklas su socialiniais partneriais (Radviliškio rajono visuomenės sveikatos biuras, Radviliškio policijos komisariato bendruomenės pareigūnai, Šeduvos globos namų Aukštelkų savarankiško gyvenimo namų skyrius, Aukštelkų biblioteka, Aukštelkų seniūnija, asociacija Kalnelio Gražionių bendruomene, Aukštelkų bendruomene „Aukštoji Alka“, kitų vaikų dienos užimtumo centrų bendruomenėmis Radviliškio rajone ir kitose savivaldybėse). Veiklos stiprinamos tarptautiniu bendradarbiavimu su Vokietijos Špajerio draugija. Aukštelkų seniūnija informavo, kad asociacija turtą prižiūri, atlieka einamąjį remontą, tvarko aplinką.
Sprendimo projekto tikslas – sprendimo projekte nurodytą Savivaldybės turtą, kurį patikėjimo teise valdo ir naudoja Radviliškio rajono savivaldybės administracija, perduoti asociacijai panaudos pagrindais 10 metų laikotarpiui Valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 1, 6 ir 8 punktuose nurodytiems tikslams įgyvendinti (užtikrinti vaiko ir (ar) šeimos gerovės ir (arba) vaiko teisių apsaugą, teikti pagalbai, sietinai su užimtumo arba socialinės integracijos per vaikų ir suaugusiųjų kultūrinę veiklą skatinimu, žmonių fizinio aktyvumo poreikiams tenkinti per kūno kultūros ir sporto veiklos skatinimą, vaikų ir jaunimo užimtumo centro veiklai).
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 2 dalies 19 punktu nustatyta, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka.
LR Valstybės ir savivaldybių turto valdymo, naudojimo ir disponavimo juo įstatymo (toliau – Turto valdymo įstatymas) 14 straipsnyje ir Savivaldybės turto perdavimo panaudos pagrindais tvarkos apraše, patvirtintame Savivaldybės tarybos 2019-09-26 sprendimu Nr. T-101, nustatyta:
. 	savivaldybės turtas gali būti perduodamas panaudos pagrindais asociacijai ne ilgesniam kaip 10 metų laikotarpiui ir tik Turto valdymo įstatymo 14 str. 2 dalyje nustatytiems veiklos tikslams;
. 	panaudos gavėjo pareiga savo lėšomis atlikti nekilnojamojo daikto einamąjį ar statinio kapitalinį remontą, kito ilgalaikio materialiojo turto remontą, apmokėti visas turto išlaikymo išlaidas.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
KALNELIO GRAŽIONIŲ VAIKŲ IR JAUNIMO UŽIMTUMO CENTRAS panaudos pagrindais perduotą turtą naudos asociacijos vykdomai veiklai: užtikrinti vaiko ir (ar) šeimos gerovės ir (arba) vaiko teisių apsaugą, teikti pagalbai, sietinai su užimtumo arba socialinės integracijos per vaikų ir suaugusiųjų kultūrinę veiklą skatinimu, žmonių fizinio aktyvumo poreikiams tenkinti per kūno kultūros ir sporto veiklos skatinimą.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Savivaldybės administracijos direktoriumi, juristu, kalbininku, Radviliškio seniūnijos seniūnu, Investicijų ir turto valdymo skyriaus vedėju.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Pridedamas poveikio konkurencijai ir atitikties valstybės pagalbos reikalavimams vertinimo klausimynas.
. Pridedami dokumentai. 
. Poveikio konkurencijai ir atitikties valstybės pagalbos reikalavimams vertinimo tvarkos aprašo, patvirtinto LR Vyriausybės 2002-12-03 nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis“, nustatyta tvarka užpildytas 
2025-09-04 klausimynas Nr. 2025/K-10;
. Taikos g. 6, K. Gražionių k., Radviliškio r. sav., nekilnojamojo turto registro išrašas;
. KALNELIO GRAŽIONIŲ VAIKŲ IR JAUNIMO UŽIMTUMO CENTRO 2025-08-17 prašymas;
. Radviliškio rajono savivaldybės administracijos 2025-09-03 raštas Nr. S-2692 (8.32) „Dėl sutikimo perduoti Savivaldybės turtą panaudos pagrindais KALNELIO GRAŽIONIŲ VAIKŲ IR JAUNIMO UŽIMTUMO CENTRUI“;
. Radviliškio rajono savivaldybės administracijos Aukštelkų seniūnijos 2025-08-28 raštas Nr. S-36 „Dėl sutikimo patalpų perdavimui pagal panaudos sutartį“.



Investicijų ir turto valdymo skyriaus vyriausioji specialistė			        Diana Skaburskienė
